Amerika kies vier met SA bande vir ARKAmerika het vier spelers met Suid-Afrikaanse bande in sy span vir die komende Amerikas-rugbykampioenskap (ARK) ingesluit. Gary Gold, ʼn gewese hulpafrigter van die Springbokke, is die span se nuwe afrigter in die plek van John Mitchell, wat nou by die Bulls betrokke is. ʼn Nuwe naam op die spanlys is die skrumskakel Ruben de Haas, wat die afgelope paar jaar in die Amerikaanse junior spanne uitblink. Sy pa, Pieter, en oupa, Gerard, het albei Curriebekerrugby in Suid-Afrika gespeel. Shaun Davies (skrumskakel) het Amerika reeds 12 keer verteenwordig, en Hanco Germishuys (losvoorspeler) twee keer. Davies is in Durban gebore en het aan Westville Boys High gematrikuleer; Germishuys het Griekwas by die o.13-Cravenweek verteenwoordig. Die Australiese haker James Hilterbrand, wat al in 13 toetse gespeel het, was ʼn wyle aan die Kings verbonde.